Ixef amezwaru : tansayit d tatrarit deg tmedyazt taqbaylit seg umedyaz ɣer wayeḍ ɣef akken tettemgarad tmuɣli d tudert n umedyaz. Si tamanniḍen ccbaḥa n usefru d azerzer n tmeɣrut deg umsisli tleddi iberdan n tmussni, akken i tettak tazmert i wallaɣ di tmuɣli.17 seg limarat n tansayit n tmedyazt taqbaylit ad naf lebni n usefru, dayen icudden, ɣer tɣessa n usefru-agi. D tulmisin i yeǧǧan asefru ad yemgarad ɣef leṣnaf n tesrit ad d-naf gar-asent: tameɣrut, afir, tiseddarin, akatrtg , timiḍranin-agi n lebni d talɣa ttbegginent-d lsas amenzu iɣef yettwabna usefru aqbayli amensay. Tizrawin yettwaxedmen ɣef lebni n usefru aqbayli qlilit, maca s wazal-nsent, nezmer ad dnebder gar-asen amagrad n Mulud Mɛemri deg useggas n 1978 ɣef wuguren n tkatit i d-yettbanen deg wannar n tmedyazt Tamaziɣt18 .